

**ROKIŠKIO RAJONO SAVIVALDYBĖS TARYBA**

**SPRENDIMAS**

**DĖL ROKIŠKIO RAJONO SAVIVALDYBĖS TARYBOS 2021 M. KOVO 26 D. SPRENDIMO NR. TS-55 „DĖL ROKIŠKIO RAJONO SAVIVALDYBĖS BENDROJO UGDYMO MOKYKLŲ TINKLO PERTVARKOS 2021–2025 METŲ BENDROJO PLANO PATVIRTINIMO“ PAKEITIMO**

2024 m. balandžio 25 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 16 punktu, Lietuvos Respublikos švietimo įstatymo 28 straipsnio 8 dalimi, 58 straipsnio 1 dalies 3 punktu ir Mokyklų, vykdančių formaliojo švietimo programas, tinklo kūrimo taisyklėmis, patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“ (Lietuvos Respublikos Vyriausybės 2023 m. gruodžio 20 d. nutarimo Nr. 995 redakcija), Rokiškio rajono savivaldybės taryba n u s p r e n d ž i a:

1. Pakeisti Rokiškio rajono savivaldybės bendrojo ugdymo mokyklų tinklo pertvarkos 2021–2025 metų bendrojo plano, patvirtinto Rokiškio rajono savivaldybės tarybos 2021 m. kovo 26 d. sprendimu Nr. TS-55 ,,Dėl Rokiškio rajono savivaldybės bendrojo ugdymo mokyklų tinklo pertvarkos 2021–2025 metų bendrojo plano patvirtinimo“, priedą ir jį išdėstyti nauja redakcija (pridedama).

2. Pripažinti netekusiu galios Rokiškio rajono savivaldybės tarybos 2023 m. kovo 31 d. sprendimą Nr. TS-88 „Dėl Rokiškio rajono savivaldybės tarybos 2021 m. kovo 26 d. sprendimo Nr. TS-55 „Dėl Rokiškio rajono savivaldybės bendrojo ugdymo mokyklų tinklo pertvarkos 2021–2025 metų bendrojo plano patvirtinimo“ pakeitimo“.

Savivaldybės meras Ramūnas Godeliauskas

Rita Elmonienė

**SPRENDIMO PROJEKTO**

**DĖL ROKIŠKIO RAJONO SAVIVALDYBĖS TARYBOS 2021 M. KOVO 26 D. SPRENDIMO NR. TS-55 „DĖL ROKIŠKIO RAJONO SAVIVALDYBĖS BENDROJO UGDYMO MOKYKLŲ TINKLO PERTVARKOS 2021–2025 METŲ BENDROJO PLANO PATVIRTINIMO“ PAKEITIMO**

**AIŠKINAMASIS RAŠTAS**

2024-04-25

Projekto rengėjas – Rita Elmonienė, Rokiškio rajono savivaldybės administracijos Švietimo ir sporto skyriaus vedėjo pavaduotoja.

Pranešėjas komitetų ir Tarybos posėdžiuose – Aurimas Laužadis, Rokiškio rajono savivaldybės administracijos Švietimo ir sporto skyriaus vedėjas.

|  |  |  |
| --- | --- | --- |
| 1. | Sprendimo projekto tikslas ir uždaviniai | Išdėstyti nauja redakcija Rokiškio rajono savivaldybės bendrojo ugdymo mokyklų tinklo pertvarkos 2021–2025 metų bendrojo plano priedą. |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos | Lietuvos Respublikos vietos savivaldos įstatymas, Lietuvos Respublikos švietimo įstatymas, Mokyklų, vykdančių formaliojo švietimo programas, tinklo kūrimo taisyklės, patvirtintos Lietuvos Respublikos Vyriausybės 2011 m. birželio 29 d. nutarimu Nr. 768 (Lietuvos Respublikos Vyriausybės 2023 m. gruodžio 20 d. nutarimo Nr. 995 redakcija), Rokiškio rajono savivaldybės bendrojo ugdymo mokyklų tinklo pertvarkos 2021–2025 metų bendrasis planas, patvirtintas Rokiškio rajono savivaldybės tarybos 2021 m. kovo 26 d. sprendimu Nr. TS-55.  |
| 3. | Laukiami rezultatai | Vadovaujantis aktualiais galiojančiais teisės aktais tinkamai tvarkomas Rokiškio rajono mokyklų tinklas, atsižvelgiant į besikeičiančią situaciją, siekiant užtikrinti racionalų mokyklų valdymą, ugdymo kokybę bei efektyvesnį išteklių naudojimą. |
| 4.  | Lėšų poreikis ir šaltiniai | Lietuvos Respublikos valstybės biudžeto (mokymo lėšos) ir savivaldybės biudžeto lėšos. |
| 5.  | Antikorupcinis sprendimo projekto vertinimas | Teisės akto projekte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu. |
| 6.  | Kiti sprendimui priimti reikalingi pagrindimai, skaičiavimai ar paaiškinimai | **Rokiškio Juozo Tumo-Vaižganto gimnazija:** 1. Iki 2024-08-31 gimnazijos klasės, esančios pastate, kurio adresas – Riomerio g. 1, Rokiškis, perkeliamos į pastatą, kurio adresas – Taikos g. 17, Rokiškis;2. Iki 2024-08-31 keičiamas gimnazijos buveinės adresas iš Riomerio g. 1, Rokiškis į Taikos g. 17, Rokiškis;3. Iki 2024-08-31 keičiamas gimnazijos Suaugusiųjų ir jaunimo skyriaus pavadinimas į Suaugusiųjų skyrių (nebeformuojamos jaunimo klasės);4. Nuo 2024-09-01 keičiamas gimnazijos pavadinimas į Rokiškio „Romuvos“ gimnaziją.**Rokiškio Senamiesčio progimnazija:**1. Iki 2024-08-31 progimnazijos 1–4 kl., esančios pastate, kurio adresas – J. Biliūno g. 2, Rokiškis, perkeliamos į pastatą, kurio adresas – Riomerio g. 1, Rokiškis;2. Iki 2024-08-31 keičiamas progimnazijos buveinės adresas iš J. Biliūno g. 2, Rokiškis į Riomerio g. 1, Rokiškis;3. Nuo 2024-09-01 keičiamas Rokiškio Senamiesčio progimnazijos pavadinimas į Rokiškio Juozo Tumo-Vaižganto progimnaziją.**Rokiškio pagrindinė mokykla:**1. Iki 2024-08-31 pertvarkoma vidaus struktūra keičiant mokyklos tipą – iš pagrindinės mokyklos į specialiąją mokyklą-daugiafunkcį centrą;2. Iki 2024-08-31 mokyklos klasės esančios pastate, kurio adresas – P. Širvio g. 1, Rokiškis, perkeliamos į pastatą, kurio adresas – J. Biliūno g. 2, Rokiškis;3. Iki 2024-08-31 keičiamas mokyklos buveinės adresas į J. Biliūno g. 2, Rokiškis.**Rokiškio r. Juodupės gimnazija** – 2024-09-01 nesudaroma III gimnazijos klasė.**Rokiškio r. Obelių gimnazija** – 2024-09-01 nesudaroma III gimnazijos klasė.Prie tarybos sprendimo projekto pridedami Rokiškio Juozo Tumo-Vaižganto gimnazijos, Rokiškio Senamiesčio progimnazijos, Rokiškio pagrindinės mokyklos ir Lietuvos Respublikos švietimo, mokslo ir sporto ministerijos raštai. |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Nėra |